**IKIMOKYKLINIO UGDYMO SUTARTIS**

2016 m. rugpjūčio 31 d. Nr.

Kauno lopšelis-darželis „Klumpelė“, įstaigos kodas 191640299, Pienių g. 14, Kaunas, atstovaujamas direktorės Jolantos Bitvinskienės, (toliau – Švietimo tiekėjas), ir tėvas/ motina/ globėjas (reikalingą žodį pabraukti).................................................................................................................................

.....................................................................................................................................................................

(vardas, pavardė, adresas ir telefonas)

atstovaujantis vaiko ....................................................................................................................................  (vaiko vardas, pavardė, gimimo data)

interesus, sudarė šią sutartį.

Švietimo teikėjas įsipareigoja tėvo/ motinos/ globėjo dukrą/ sūnų ugdyti pagal ikimokyklinio ugdymo programą (kodas 801010) ir pagal galimybes, sudaryti sąlygas tenkinti vaiko saviraiškos poreikius.

**II. SUTARTIES ŠALIŲ ĮSIPAREIGOJIMAI**

1. **Švietimo teikėjas įsipareigoja:**
   1. įgyvendinti ikimokyklinio ugdymo programą pagal pasirinktą ikimokyklinio ugdymo organizavimo modelį;
   2. užtikrinti vaiko saugumą ir tinkamas ugdymo(si) sąlygas;
   3. tėvams (globėjams) pageidaujant, teikti švietimo (pedagoginę, psichologinę, specialiąją pedagoginę, socialinę pedagoginę) pagalbą;
   4. individualizuoti ikimokyklinio ugdymo turinį, remiantis vaiko pažinimu ir atsižvelgiant į vaiko poreikius;
   5. du kartus metuose vertinti vaiko pažangą ir pasiekimus;
   6. informuoti tėvus (globėjus) apie vaiko sveikatą, apie jo pažangą ir pasiekimus, ugdymo sąlygas, teikiamas švietimo paslaugas;
   7. bendradarbiauti su tėvais sprendžiant vaikų ugdymo(si) klausimus;
   8. pastebėjus, kad vaiko atžvilgiu yra taikomas smurtas, prievarta, seksualinio ar kitokio pobūdžio išnaudojimas, apie tai informuoti Kauno miesto savivaldybės administracijos Vaikų teisių apsaugos skyrių;
   9. ne rečiau kaip kas 3,5–4 valandas per dieną teikti maitinimo paslaugas;
   10. ugdymo reikmėms skirtas lėšas panaudoti tik ugdomosios aplinkos kūrimui, vaiko higieninių sąlygų gerinimui (lėšų panaudojimo ataskaitos skelbiamos *lopšelio-darželio* internetinėje svetainėje, įstaigos tarybos posėdžiuose);
   11. baigiantis ikimokyklinio ugdymo programos įgyvendinimui, teikti rekomendacijas dėl ugdymo(si) tęstinumo, užtikrinti galimybę vaikui toliau ugdytis pagal priešmokyklinio ugdymo programą;
   12. vykdyti kitus įsipareigojimus, nustatytus įstatymuose, Švietimo teikėjo nuostatuose, vidaus tvarką nustatančiuose teisės aktuose.
2. **Tėvas (globėjas) įsipareigoja:**
   1. užtikrinti, kad vaikas reguliariai lankytų ikimokyklinę grupę;
   2. užtikrinti, kad ugdytinį į *lopšelį-darželį* atvestų ir išvestų iš jos tik vaiko tėvai (globėjai, įstatyminiai atstovai) ir raštu įstaigos vadovui nurodyti pilnamečiai asmenys (prašymo forma pildoma grupėje). Įstaigoje gali būti prašoma asmens, ketinančio pasiimti vaiką iš ikimokyklinio ugdymo įstaigos, pateikti asmens tapatybę patvirtinantį dokumentą, siekiant užtikrinti vaikų saugumą;
   3. vaiką į grupę atvesti tik sveiką, neturintį ūmių ligų požymių (nekarščiuoja, nesiskundžia skausmais viduriuose, nevemia, aštriai nekosti, nesloguoja, neišbertas, neturi utėlių ir glindų ir pan.), švarų ir tvarkingai aprengtą pagal oro sąlygas;
   4. esant tinkamoms oro sąlygoms, neprieštarauti vaiko išvedimui į lauką, pasirūpinti atsarginiais drabužiais vaikui perrengti;
   5. vaikui susirgus arba apie neatvykimą iki 9 val. informuoti grupės auklėtoją arba *lopšelio-darželio* tel. 488393;
   6. vaiką atvedus po atostogų arba ligos, pateikti gydytojo pažymą (forma Nr. 094/a), o mokslo metų pradžioje „Vaiko sveikatos pažymėjimą“ (forma 027-1/a);
   7. informuoti pedagogus apie bet kokius specialiuosius vaiko poreikius (ugdymosi, sveikatos, maisto, alergijos ir pan.);
   8. domėtis vaiko ugdymusi *lopšelyje-darželyje* ir jo individualiais pasiekimais;
   9. aprūpinti vaiką individualiomis ugdymo(si) priemonėmis;
   10. bendradarbiauti su *lopšelio-darželio* pedagogais ir vadovais, dalyvauti tėvams (globėjams) skirtuose renginiuose, susirinkimuose, *lopšelio-darželio* savivaldoje;
   11. leisti patikrinti vaiko sveikatą *lopšelio-darželio* sveikatos priežiūros specialistams, esant poreikiui svarstyti vaiko ugdymo(si) individualizavimą vaiko gerovės komisijai (VGK);
   12. nenešti į *lopšelį-darželį* vaistų ir maisto produktų, galinčių sukelti pavojų vaikų sveikatai ir saugumui (saldumynai su kremu, šokoladu, gėrimai su dažikliais, konservantais, saldikliais, bulvių traškučių ir pan.); stebėti, kad vaikas neatsineštų į darželį vertingų ar pavojingų daiktų (pvz. mobiliųjų telefonų, elektroninių žaidimų, pinigų, aštrių daiktų ir pan.);
   13. laiku, t.y. iki einamojo mėnesio 25 dienos, sumokėti Švietimo teikėjo steigėjo nustatyto dydžio mokestį už vaiko išlaikymą ikimokyklinėje grupėje, bei tėvų (globėjų) pageidavimu teikiamas papildomas paslaugas, kuriomis vaikas naudojasi.
   14. *Lopšelis-darželis* sudaro sąlygas, tėvų pageidavimu, vaikams lankyti mokamus papildomo ugdymo užsiėmimus, būrelius, tačiau už jų kokybę neatsako.
3. **Sutinku** 🞏 **nesutinku** 🞏**,**

kad ugdymo procese vaikai būtų fotografuojami arba filmuojami ir duomenys skelbiami *lopšelio-darželio* aplinkoje (pvz. stenduose) arba internetinėje svetainėje [www.klumpele.lt](http://www.klumpele.lt) .

1. **Sutinku** 🞏 **nesutinku** 🞏**,**

paremti ugdymo įstaigą vienkartiniu stojamuoju mokesčiu ir sumokėti 30 eur paramos mokestį į *lopšelio-darželio* sąskaitą iki š.m. spalio 1 d..

1. **Sutinku** 🞏 **nesutinku** 🞏**,**

kasmet sumokėti palaikomąjį 10 eur paramos mokestį į *lopšelio-darželio* sąskaitą iki einamųjų metų spalio 1d.

**III. SUTARTIES ĮSIGALIOJIMAS, GALIOJIMAS, KEITIMAS IR NUTRAUKIMAS**

1. Sutartis įsigalioja nuo jos pasirašymo dienos ir galioja kol vaikas baigs ikimokyklinio ugdymo programą.
2. Tėvas (globėjas) gali nutraukti sutartį, pateikęs prašymą ir pilnai atsiskaitęs už suteiktas paslaugas.
3. Švietimo teikėjas gali nutraukti sutartį, jeigu tėvas/ motina/ globėjas dėl nepateisinamos priežasties nevykdo šios sutarties 2.13 punkte nurodyto įsipareigojimo ilgiau kaip du mėnesius.
4. Sutartis laikoma nutraukta vienai iš šalių vienašališkai pareiškus apie jos nutraukimą arba pažeidus Sutarties sąlygas.

**IV. GINČŲ SPRENDIMAS**

1. Ginčytini sutarties pažeidimo klausimai sprendžiami vietoje šalims geranoriškai bendradarbiaujant, taip pat *lopšelio-darželio* taryboje, išimtinais atvejais – dalyvaujant Kauno miesto savivaldybės admininistracijos atstovui arba Lietuvos Respublikos įstatymų numatyta tvarka.

**V. KITOS NUOSTATOS**

1. Sutartis sudaryta dviem vienodą juridinę galią turinčiais egzemplioriais – po vieną kiekvienai šaliai.
2. Sutarties šalių parašai:

Direktorė Jolanta Bitvinskienė

(parašas) (vardas, pavardė)

Tėvas/ motina/ (globėjas)

(parašas) (vardas, pavardė)